Koronavirustilanteen aiheuttamien rajoitusten vaiheittainen purkaminen aloitetaan Oulaisten seurakunnassa 1.6.2020 alkaen valtioneuvoston ja ev.-lut. kirkon piispojen antamien linjausten ja ohjeitten puitteissa.

**Seurakuntakodissa järjestettävissä tilaisuuksissa, enimmäisväkimäärä on 80 henkilöä.**

**Kirkollisen toimituksen jälkeen omaisten/perheen järjestämä muistotilaisuus, kaste- tai hääjuhla on yksityistilaisuus**, vaikka se järjestettäisiin seurakunnan tiloissa. Vastuu yksityistilaisuuden toteutuksesta on sen järjestäjällä.

Osallistumista on vältettävä, mikäli on vähäisiäkään flunssa- tai hengitystieoireita. Riskiryhmiin kuuluvien toivotaan käyttävän omaa harkintaa. Vastuu osallistumisesta ja ohjeitten noudattamisesta on jokaisella osallistujalla myös itsellään.

Seuraavilla käytännön ohjeilla ennaltaehkäisemme koronaviruksen leviämistä seurakuntakodin tiloissa:

* Tiloihin tullessa pese kädet vedellä ja saippualla. Kädet kannattaa pestä erityisesti aina wc-käynnin jälkeen tai kun olet niistänyt, yskinyt tai aivastanut. Käytä alkoholipohjaista käsihuuhdetta, jos et voi pestä käsiäsi.
* Älä kättele, voit tervehtiä, kertoa osanottosi tai onnitella myös muulla tavalla.
* Suositellaan pöydissä istumista perhekunnittain. Istumapaikoissa on huomioitu turvavälit jo valmiiksi.
* Osallistujia pyydetään käyttämään omaa virsikirjaa tai nettivirsikirjaa: Virsikirja.fi. Tarvittaessa tilaisuuden virret/laulut voidaan heijastaa tietokoneen kautta valkokankaalle.
* Keittiöhenkilökunta annostelee tarjottavat valmiiksi. Käytä käsihuuhdetta ennen ruoka-annoksen ottamista. Kannattaa jonottaessakin muistaa turvaväli 1-2 m.
* Jos sinulla on kysyttävää ohjeistuksessa, kysy rohkeasti tarkennuksia henkilökunnalta
* Ennen poislähtöäsi muista vielä pestä kädet.

Siunattua kesää suvivirren sanoin:
*Taas linnut laulujansa visertää kauniisti. Myös eikö Herran kansa Luojaansa kiittäisi!
Mun sieluni, sä liitä myös äänes kuorohon ja armon Herraa kiitä, kun laupias hän on.*